Helge Løvland

Helge Andreas Løvland (1890–1984) var en norsk friidrettsutøver. Han vant OL-gull i tikamp og kom på femteplass i femkamp i 1920 i Antwerpen. Dette Sommer-OL var det beste for Norge noensinne, der nordmenn tok til sammen 13 gull.

Helge Løvland vant en rekke norgesmesterskap, og ble tildelt kongepokalen to ganger, i 1918 og 1919. Han var med det den første friidrettsutøver som fikk pokalen to påfølgende år. Han fikk Egebergs Ærespris i 1919 for friidrett og turn. Han konkurrerte for IF Ørnulf i Oslo. Han var likevel med å stifte Froland Idrettsforening i 1916. Froland IL, Froland kommune og private sponsorer har hedret ham med et minnesmerke som ble avduket den 9. juni 2001; minnesmerket var utført av Kari Buen.

Løvland var idrettsinspektør fra 1921 til 1930, før han deretter ble generalsekretær i Norges Landsforbund for Idrett og Norges olympiske komité frem til 1940. Han var også militær offiser, og ble idrettskonsulent for Hæren, og formann i Forsvarets idrettsråd fra 1948 til 1955.

Under andre verdenskrig ble han i august 1943 arrestert som militær offiser og satt fengslet i Oflag i Schildberg og Stalag III-A i Luckenwalde.

 OL-medaljer 
 1920  Antwerpen - 16px|Gull Gull i friidrett, tikamp  Norge

 NM-medaljer 
I perioden 1917 til 1920 vant Løvland 11 NM-gull.

Plassering Øvelse ÅrGull  110 meter hekk  1914, 1917, 1918, 1919, 1920Gull  Lengde  1919Gull  Diskos  1920Gull  Femkamp  1918, 1919Gull  Tikamp  1919, 1920Sølv  Diskos  1917, 1918, 1919Sølv  Spyd  1914, 1917, 1919Bronse  Lengde  1914Bronse  Spyd  1920

Se også
 Liste over norske idrettspersoner på sokkel

 Referanser 
friidrett.no: NM 110 meter hekk. 
friidrett.no: NM Lengde menn. 
friidrett.no: NM Diskos menn. 
friidrett.no: NM 5-kamp menn. 
friidrett.no: NM 10-kamp. 
friidrett.no: NM Spyd menn. 

 Eksterne lenker 



Kategori:Norske mangekjempere
Kategori:Olympiske mestere for Norge
Kategori:Kongens fortjenstmedalje i gull
Kategori:Vinnere av Egebergs Ærespris
Kategori:Norske offiserer
Kategori:Kongepokalvinnere i friidrett
Kategori:Medaljevinnere under Sommer-OL 1920
Kategori:Deltakere for Norge under Sommer-OL 1920
Kategori:Friidrettsutøvere under Sommer-OL 1920
Kategori:Personer fra Froland kommune
Kategori:Norgesmestere i friidrett
Kategori:Norske idrettsledere
Kategori:Norsk militært personell under andre verdenskrig
Kategori:Norske krigsfanger under andre verdenskrig